EkBass/fiwiki-20250220-pages-articles huggingface dataset:
DBC Pierre

DBC Pierre, oikealta nimeltään Peter Finlay, (s. 1961 Reynella, Australia) on australialainen kirjailija. Taiteilijanimen ”DBC” on lyhenne sanoista ”Dirty But Clean” ja ”Pierre” taas on peräisin hänen nuoruudessaan piirtämästään sarjakuvahahmosta. DBC Pierren esikoisromaani Vernon God Little ilmestyi vuonna 2003. Romaani voitti samana vuonna arvostetun Booker-palkinnon. Pierre syntyi Australiassa Adelaiden esikaupungissa Reynellassa, mutta hän kasvoi Meksikossa, jonne perhe muutti hänen isänsä työn vuoksi Pierren ollessa 8-vuotias. Pierren perhe oli varakas, mutta menetti omaisuutensa valtion kansallistettua heidän omaisuutensa. Hän ajautui huumekierteeseen ja velkaantui pahoin. Ennen kirjailijan uraansa Pierre työskenteli muun muassa sarjakuvapiirtäjänä ja mainosalalla. Voitettuaan Booker-palkinnon hän ilmoitti käyttävänsä sen lyhentääkseen velkojaan, ja romaaninsa tuotoilla hän on pystynyt maksamaan ne lopulta kokonaan. Nykyään DBC Pierre asuu Irlannissa. == Teokset == * Vernon God Little (2003) * Ludmila’s Broken English (2006) == Lähteet == * * * * Luokka:Australialaiset kirjailijat Luokka:Booker-palkinnon saajat Luokka:Vuonna 1961 syntyneet Luokka:Elävät henkilöt
Thrasivoulos FC

Tharivoulos FC on kreikkalainen jalkapallojoukkue Fylin kaupungista. Thrasivoulos perustettiin 1938 ja nimettiin kenraali Thrasybulusin mukaan. Thrasivoulos nousi Kreikan Superliigaan kaudelle 2008-2009, mutta putosi seuraavaksi kaudeksi Beta Ethinikiin. Luokka:Kreikkalaiset jalkapalloseurat Luokka:Vuonna 1938 perustetut urheiluseurat
John S. McCain, Sr.

John Sidney McCain, Sr. (9. elokuuta 1884 – 6. syyskuuta 1945) oli Yhdysvaltain laivaston amiraali, joka palveli Tyynellämerellä toisessa maailmansodassa. Hänen pojanpoikansa oli arizonalainen senaattori John McCain, joka oli ehdolla vuoden 2008 presidentinvaaleissa. McCain ylennettiin amiraaliksi tammikuussa 1941. Luokka:Yhdysvaltalaiset ensimmäisen maailmansodan sotilaat Luokka:Yhdysvaltain laivaston toisen maailmansodan amiraalit Luokka:Vuonna 1884 syntyneet Luokka:Vuonna 1945 kuolleet
Josip Lukačević

Josip Lukačević (s. 3. marraskuuta 1983 Brčko, Jugoslavia) on bosniahertsegovinalainen jalkapalloilija, pelipaikaltaan puolustaja. Hän edustaa itävaltalaista USK St. Kolomania. Ennen siirtymistään itävaltalaiseen SC Gollingiin vuonna 2014 hän pelasi Kroatiassa, Bosnia ja Hertsegovinassa sekä Venäjällä. Lukačević on pelannut urallaan kaksi maaottelua vuosina 2007–2008. == Lähteet == *Lukačević National-football-teamsin tietokannassa Luokka:Bosniahertsegovinalaiset jalkapalloilijat Luokka:Vuonna 1983 syntyneet Luokka:Elävät henkilöt
Kuona (metallurgia)

Kuona on metallurgisen prosessin sivutuote, joka sisältää ne alkuaineet, jotka ovat lopputuotteen kannalta ei-toivottuja, kuten epämetallit, alkali- ja maa- alkalimetallit, sivukivi ja niin edelleen. Yleisessä kielenkäytössä kuonalla tarkoitetaan masuuniprosessin sivutuotteena syntyvää masuunikuonaa. Masuunikuona syntyy, kun kalkkikivestä masuunin kuumuudessa syntynyt kalsiumoksidi sitoo itseensä sivukiven silikaatit, fosfaatit, sulfidit ja muut epämetalliyhdisteet. Eri prosesseissa syntyy erilaisia kuonia; masuunikuonan tavoitteena on maksimoida raudan saanto. Vaikka kuonat ovat pyrometallurgian sivutuotteita, ne ovat silti arvokkaita raaka-aineita, sillä niistä voidaan edelleen erottaa haluttuja metalleja. Masuunikuonaa käytetään yleisesti maanparannusaineena sekä sementin raaka-aineena. Kuonaa voidaan käyttää myös tienrakennuksessa, mikäli sen mahdollisesti sisältämät raskasmetallit ja aiheuttama kalkkiintuminen eivät aiheuta kohteessa ongelmia.Ympäristölupahakemus, teräskuonamurskeen käyttö Paperharjuntien ja Kukkolinnankadun tierakenteissa Imatran kaupunki, 2018 Sekoitettaessa masuunikuonaa sementtiin saadaan täysin puhtaanvalkoista betonia. Teräksenvalmistuksessa syntyy myös Siemens-Martin-prosessin sekä konvertteriprosessien sivutuotteena erilaisia kuonalaatuja, joista tunnetuin lienee emäksinen tuomaskuona, jota on käytetty arvokkaana fosforilannoitteena. Kuonaa voidaan käyttää myös rakennusaineena; tällöin puhutaan slakitiilistä. Taalintehtaan kirkko on rakennettu masuunikuonasta valetuista slakitiilikivistä. == Lähteet == == Aiheesta muualla == Luokka:Metallurgia
Ivica Francišković

Ivica Francišković (s. 28. syyskuuta 1978 Subotica, Jugoslavia) on serbialainen jalkapalloilija, pelipaikaltaan keskikenttäpelaaja. Hän edustaa montenegrolaista FK Grbaljia, jota ennen hän on pelannut mm. FK Partizanissa ja FK Vojvodinassa. Francišković ei ole pelannut urallaan vielä yhtäkään maaottelua. Luokka:Serbialaiset jalkapalloilijat Luokka:Vuonna 1978 syntyneet Luokka:Elävät henkilöt
Ben af Schultén

Ben af Schultén (oik. Bengt Henrik, s. 31. elokuuta 1939 Helsinki) on muotoilija ja Artekin entinen taiteellinen johtaja. Hän on koulutukseltaan sisustusarkkitehti. Af Schultén oli Artekin palveluksessa vuodesta 1964 lähtien lähes 40 vuoden ajan, josta taiteellisena johtajana vuodet 1976–2004. Hänen seuraajakseen tuli britti Tom Dixon. Af Schulten suunnitteli itsekin Artekille kalusteita, myymälänäyttelyitä ja näyttelyjulisteita. Lisäksi hän on suunnitellut muun muassa Amos Andersonin taidemuseon sisustuksen. Espa-tuoli (1998) on viimeinen kaluste, jonka af Schultén suunnitteli Artekille. ==Palkinnot ja tunnustukset== * SIO-huonekalupalkinto elämäntyöstä Artekin suunnittelijana 1999Vuoden kalustesuunnittelija (SIO), SIO ry. Internet Archive 21.10.2017. Viitattu 23.11.2021. * Ilmari Tapiovaara -palkinto 2005 * Pro Finlandia -mitali 2008 Hänen uraansa kuvaava näyttely "Ben af Schultén ja Artekin traditio" oli Alvar Aalto -museon vaihtuvien näyttelyjen Galleriassa Jyväskylässä. 5.12.2007 - 24.2.2008. ==Lähteet== *Alvar Aalto -säätiö *Uppslagsverket Finland *Artek – Designers: Ben af Schultén ===Viitteet=== ==Kirjallisuutta== * Marja Kosunen: "Artek. Kutsumus ammattina ja elämäntyönä. Sisustusarkkitehti Ben af Schulténin Artekissa tehdyn uran kuvaus" (2007, pro gradu) Luokka:Suomalaiset muotoilijat Luokka:Suomalaiset sisustusarkkitehdit Luokka:Pro Finlandia -palkitut Luokka:Vuonna 1939 syntyneet Luokka:Elävät henkilöt
Architect of Lies

Architect of Lies on Mercenaryn viides studioalbumi, joka julkaistiin Century Median kautta. Levy julkaistiin 25. maaliskuuta 2008. Albumi on ottanut vaikutteita thrash metalista aiemman albumin, Everblackin, tapaan. Levyn kansitaide on Niklas Sundinin käsialaa, joka teki myös kannet yhtyeen toiseen albumiin 11 Dreams. Albumista julkaistiin perinteisen CD:n lisäksi rajoitettu erikoispainos lisäraidalla "Death Connection" ja DVD:llä varustettuna. == Kappaleet == # # # # # # # # # # # == Arvostelut == * Imperiumi: 6/10 * Soundi: ==Lähteet== == Aiheesta muualla == * * Luokka:Vuoden 2008 albumit Luokka:Mercenaryn albumit
Verkkogalleria

Verkkogalleria on internetin välityksellä tarkasteltava fyysinen näyttelytila, jonka tarkoituksena on tuoda fyysisten teosten esittely digitaaliseen muotoon. Termi ei käsitä digitaalisia teoksia. ==Esimerkkeinä verkkogallerioista== Taiteilijan ja töiden esillepano perinteisessä galleriahengessä. * taidetta.net galleriapalvelu päättynyt syksyllä 2009 ja toimii nykyään taideaiheisena keskustelufoorumina. * art.net Esimerkkejä verkkogallerioista, joiden tarkoituksena on töiden arviointi tai arvostelu: * aukea.net ==Katso myös== * Internet-kuvagalleria Luokka:World Wide Web
Troy Bolton

Troy Bolton on kuvitteellinen henkilö High School Musical -elokuvissa. Troy seurustelee Gabriella Montezin kanssa. Koripallotähti Troy Bolton on luultavasti koko East High'n tunnetuin oppilas. Hän oli ensimmäinen, joka valittiin jo toisena lukiovuotenaan koulun edustusjoukkueeseen tässä lajissa. Sittemmin joukkuekaverit Wildcatsissa äänestivät hänet kapteenikseen. Boltonin paras kaveri on varakapteeni Chad Danforth, ja tämän kaksikon johdolla joukkue voitti ensimmäisen mestaruutensa moneen vuoteen. Troy on perinyt peliälynsä isältään Jack Boltonilta, joka oli kouluaikoinaan East High'n koripallotähti ja toimii Wildcatsien valmentajana. Kapteenin tehtävässä Boltonilta on toki vaadittu paljon muutakin kuin luontaista lahjakkuutta. Joukkue palasi huipulle hänen sisunsa ja johtajantaitojensa ansiosta. Tyttö nimeltä Gabriella Montez sai Boltonin kiinnostumaan musiikkiteatterista. Koko East High oli ensin aivan ihmeissään, mutta Boltonin esiinnyttyä Kimallekaupunki-musikaalissa kaikkien oli pakko myöntää, että hänellä on myös uskomattomat laulunlahjat. Viimeisenä lukiovuotenaan Troy Bolton on menestynyt loistavasti. Koripallojoukkue voitti mestaruuden toistamiseen. Bolton vaikutti ratkaisevasti myös kevätmusikaalin onnistumiseen. Hänellä oli jopa hyvät mahdollisuudet päästä Juilliardiin, kuuluisaan newyorkilaiseen esittävien taiteiden kouluun, mutta hän on menossa opiskelemaan Kalifornian yliopiston Berkeleyn kampukselle, jossa hänellä on opiskelun lisäksi mahdollisuus harrastaa sekä koripalloa että teatteria. Boltonin haaveammatti on pelinrakentaja. Hänen mottonsa on: "Kerran Wildcat, aina Wildcat". Troyn lempivärinsä on punainen. Luonteeltaan hän on ystävällinen ja huomaavainen. Luokka:High School Musical -hahmot en:List of characters from High School Musical (film series)#Troy Bolton pt:Troy Bolton
William Sadler

William Thomas Sadler (s. 13. huhtikuuta 1950 Buffalo, New York, Yhdysvallat) on yhdysvaltalainen näyttelijä. Pitkän uransa aikana hän on esiintynyt useissa elokuvissa ja televisiosarjoissa. Kenties tunnetuin rooli on eversti Stuart elokuvassa Die Hard 2 – vain kuolleen ruumiini yli (1990). Hän on näytellyt muun muassa televisiosarjoissa Kauhua kryptasta, Roswell, C.S.I., Traveler ja The Pacific. == Valikoitu filmografia == * Vaikeasti tapettava (1990) – Senaattori Vernon Trent * Die Hard 2 – vain kuolleen ruumiini yli (1990) – Eversti Stuart * Rita Hayworth – avain pakoon (1994) – Heywood * Vihreä maili (1999) – Klaus Detterick * The Mist – usva (2007) – Jim Grondin * Iron Man 3 (2013) – Presidentti Matthew Ellis == Aiheesta muualla == * Luokka:Yhdysvaltalaiset näyttelijät Luokka:Vuonna 1950 syntyneet Luokka:Elävät henkilöt
Pasteija

Pasteijat ovat leivonnaisia, jotka valmistetaan voitaikinasta ja täytetään useimmiten tahnamaisella suolaisella täytteellä. Taikina kaulitaan ohueksi, minkä jälkeen sen sisälle voidaan laittaa täytettä, kuten esimerkiksi lihaa, kalaa, riisiä tai sieniä. Pasteijat ovat pieniä suljettuja piiraita, jotka voivat olla monenmuotoisia. Taikina voi olla yksinkertaista voitaikinaa tai esimerkiksi perunavoitaikinaa. Pasteijoista saadaan lehteviä kun taikinaa kaulitaan moneen kertaan ja aina välillä pidetään taikinaa jääkaapissa. Pasteijatyyppejä ovat muun muassa Espanjasta peräisin oleva empanada ja Intiasta peräisin oleva samosa. Pasteijoihin voidaan käyttää myös rahkavoitaikinaa tai lehtitaikinaa. Jotkut pasteijat on tehty kierteen muotoisiksi.< Pasteijoiden tapaisia leivonnaisia ovat myös vatruskat, suolaiset viinerit ja pullamaset suolaiset leivonnaiset. Pasteijoita myydään useimmiten päivittäistavarakaupoissa olevin leipomoketjun itsepalvelutiskistä ja pakasteina. Niitä välitetään myös esimerkiksi pitopalvelujen kautta verkkokaupassa. Pasteijoista löytyy myös jotakin diabetikoille sopivaa. ==Lähteet== Luokka:Suolaiset leivonnaiset
Karl Flodin

Karl Theodor Flodin (10. heinäkuuta 1858 Vaasa – 29. marraskuuta 1925 Helsinki) oli suomalainen musiikkikirjailija, -kriitikko ja säveltäjä. ==Henkilöhistoria== Flodinin vanhemmat olivat Heinolan piirilääkäri Ferdinand Flodin (1826–1916) ja Matilda Sofia Melart. Flodin oli naimisissa vuodesta 1900 laulajatar Adolphine (Adée) Thérèse Leanderin (1873–1935) kanssa. Flodinin serkkuja olivat pianisti Fanny Flodin-Gustavson (1868–1954) ja kuvanveistäjä Hilda Flodin (1877–1958). Flodin pääsi ylioppilaaksi 1877 ja valmistui filosofian kandidaatiksi 1883 ja maisteriksi 1886. Hän opiskeli pianonsoittoa, musiikin teoriaa ja sävellystä Richard Faltinin johdolla sekä Leipzigin konservatoriossa muun muassa Salomon Jadassohnin ja Karl Piuttin johdolla. Flodin toimi muun muassa Nya Pressen -lehden musiikkiarvostelijana 1883, 1885–1898, 1900 ja 1906–1908. Hän sai musiikkikriitikkona mainetta arvosteltuaan murskaavasti Jean Sibeliuksen Lemminkäis-sarjaa vuonna 1897. Flodin perusti vuonna 1900 Euterpe-nimisen musiikkilehden, jota hän toimitti vuoteen 1905 saakka. Lehden ympärille kerääntyi 1900-luvun alussa Euterpe- ryhmän nimellä tunnettu joukko suomenruotsalaisia kirjailijoita ja taiteilijoita. Flodin muutti vuonna 1908 Argentiinaan, jossa hän toimi musiikkiarvostelijana Buenos Airesissa 1908–1921. ==Tuotanto== ===Sävellyksiä=== Flodinin romanttis-lyyriseen sävellystuotantoon kuului yksinlauluja, pianoteoksia (tunnetuin Suite mignonne) ja kuorolauluja (muun muassa kolme kantaattia): * alkusoitto Den kapriciösa lutfisken, Våren, polkka Cortége, romanssi käyrätorvelle ja orkesterille, Luca Signorelli baritonille ja orkesterille, Requiem für Mignon kuorolle, sooloille ja pianolle, kolme kantaattia * noin 30 yksinlaulua ja 20 kuorolaulua * yli 80 pianosävellystä. === Teoksia === * * * * * * == Lähteet == * Suomen kirjailijat -tietokanta * Wikiaineisto: Kuka kukin oli 1961 * Kimmo Korhonen: Suomalainen pianomusiikki * Arno Forsius: Ferdinand Flodin (1826–1916) – Heinolan piirilääkäri ja monitaitoinen kulttuurihenkilö ===Viitteet=== == Aiheesta muualla == * Luokka:Suomalaiset taidemusiikin säveltäjät Luokka:Suomenruotsalaiset kirjailijat Luokka:Suomalaiset musiikkikriitikot Luokka:Suomalaiset päätoimittajat Luokka:Suomalaiset musiikkikirjailijat Luokka:Vuonna 1858 syntyneet Luokka:Vuonna 1925 kuolleet
Marja-Leena Lempinen

Marja-Leena Lempinen (s. 3. heinäkuuta 1950 Viitasaari) on suomalainen lasten- ja nuortenkirjailija. Hän on toiminut vapaana kirjailijana vuodesta 1974 lähtien, jolloin hänen esikoisteoksensa Tsuppari ilmestyi. Lempisen teos Punainen lumme oli vuonna 2008 ehdolla Finlandia Junior -palkinnon ja Topelius-palkinnon saajaksi. Lempinen asuu Tuusniemen Kosulassa. == Teokset == * Tsuppari, Otava 1974 * Juhannusmorsian, Otava 1975 * Elämisen ehdot, Otava 1976 * Pasi-Petterin talviloma, Kustannuskiila 1982 * Pasi-Petteri ja postimerkkivaras, Kustannuskiila 1986 * Pasi-Petteri ja näytelmäkerholaiset, Kustannuskiila 1987 * Pasi-Petteri ja vanhan moskeijan kissat, Kustannuskiila 1988 * Pasi-Petteri ja saaren vanki, Kustannuskiila 1989 * Näköalapaikka maalla, WSOY 1991 * Haukkaprinssi, Otava 1994 * Kerubin hymy, Otava 1996 * Pohjantähden valtakunta, Otava 1998 * Vieraana erätulilla, Omakustanne 1999 * Mustan suden aika, WSOY 2000 * Jääympyrä, WSOY 2004 * Romunokka ja Romppainen, Idun 2005 * Mustaa lunta, WSOY 2006 * Punainen lumme, WSOY 2008 * Jääpolte, WSOY 2012 == Palkinnot == * Martti Merenmaa -stipendi 1975 * Kuopion taiteilijaseuran kirjallisuuden Minna–patsas 1976 * Tuusniemen kunnan kannustusstipendi 1996 * Topelius-palkintoehdokkuus 1996, 2006, 2008 (Punainen lumme) * Savonia-palkintoehdokas 2005 * Finlandia Junior -palkintoehdokkuus 2008 (Punainen lumme) ==Lähteet== == Kirjallisuutta == * * Luokka:Suomalaiset lasten- ja nuortenkirjailijat Luokka:Vuonna 1950 syntyneet Luokka:Elävät henkilöt
Werner Haase

Werner Haase (2. elokuuta 1900 Köthen – 30. marraskuuta 1950) oli saksalainen lääketieteen professori ja yksi Adolf Hitlerin henkilökohtaisista lääkäreistä. Haase liittyi kansallissosialistiseen puolueeseen vuonna 1933 ja SS-joukkoihin 1941. Vuonna 1945 hän oli kohonnut Obersturmbannführerin arvoon. Vuosina 1935–1945 hän toimi yhtenä Hitlerin lääkäreistä. Berliinin taistelun aikaan toisen maailmansodan viimeisinä päivinä Haase työskenteli yhdessä tohtori Ernst Günther Schenckin kanssa ilmahyökkäyssuojassa valtakunnankanslian alapuolella Führerbunkerin vieressä hoitaen haavoittuneita saksalaissotilaita ja -siviilejä. 29. huhtikuuta 1945 hän meni Führerbunkeriin tehtävänään tappaa Hitlerin Blondi-koiraHitler's Personal Pilot By C. G. Sweeting (s. 264-265, Google teoshaku) tohtori Ludwig Stumpfeggerilta saamallaan myrkyllä. Hän pysyi bunkkerissa Hitlerin seuraavana iltapäivänä tapahtuneeseen itsemurhaan saakka, jonka jälkeen hän palasi julkiseen väestösuojaan hoitamaan haavoittuneita kunnes puna-armeija vangitsi hänet. 6\. toukokuuta Haase oli yksi niistä, jotka vietiin tunnistamaan Joseph Goebbelsin ja hänen vaimonsa Magdan sekä kuuden lapsen ruumiit. Haase tunnisti pahasti palaneen Goebbelsin ruumiin tämän oikeassa jalassa olleesta metallituesta. Haasesta tuli Neuvostoliiton sotavanki. Kesäkuussa 1945 häntä syytettiin sillä perusteella, että hän oli Hitlerin henkilökohtainen lääkäri hoitaen myös muita Hitlerin hallituksen ja kansallissosialistisen puolueen jäseniä sekä Hitlerin SS-kaartin jäseniä. Tuomiota ei julkaistu. Tuberkuloosista kärsinyt Haase kuoli vankeudessa marraskuussa 1950. Kuolinpaikaksi on ilmoitettu ”Butyrin vankilasairaala”, joka saattaa viitata Butyrkan vankilaan Moskovassa. == Elokuvissa == Werner Haasea ovat elokuvissa esittäneet: * Morris Perry vuoden 1981 yhdysvaltalaisessa televisioelokuvassa Bunkkeri * Matthias Habich vuoden 2004 saksalaiselokuvassa Perikato == Lähteet == * The Last moments of Adolf and Eva Hitler Luokka:Saksalaiset lääkärit Luokka:SS-sotilaat Luokka:Vuonna 1900 syntyneet Luokka:Vuonna 1950 kuolleet
Famous Five

Famous Five on vuonna 2008 julkaistu Lordin digitaalinen EP-levy, joten sitä on saatavilla vain ladattavissa olevassa digitaalisessa muodossa eikä sitä ole julkaistu CD-formaatissa. Se sisältää viisi Lordin hittikappaletta vuosilta 2002–2006. EP-levy julkaistiin siksi, että Lordin levytyssopimus saksalaisen Drakkar Entertainmentin kanssa päättyi ja levytyssopimus edellytti yhden kokoelmalevyn julkaisua. == Kappaleet == # # # # # == Muusikot == * Mr. Lordi (laulu * Amen – kitara * Kita – rummut * Kalma – bassokitara (kappaleet 3 ja 5) * Magnum – bassokitara (kappale 4) * Awa – kosketinsoittimet (kappaleet 1–3) * Enary – kosketinsoittimet (kappaleet 4–5) == Lähteet == Luokka:Lordin EP:t Luokka:Vuoden 2008 EP:t
Pankko (rahayksikkö)

Pankko ( < , rahapankki) on aiemmin käytetty nimitys Ruotsin valtakunnan säätyjen pankin (nykyisin Ruotsin keskuspankki) seteleistä ja kolikoista. Nimityksen avulla tehtiin ero saman pankin päärahaan eli hopeariksiin (specie) ja valtionvelkakonttorin (Riksens Ständers Riksgäldskontor) seteleihin, joista käytettiin nimitystä riksgälds. Samasta nimellisarvosta huolimatta eri pankkien seteleillä oli erisuuruinen käypä arvo. Rahalajien vaihtosuhde oli 1 hopeariksi = 2 2/3 pankkoriksiä = 4 valtionvelkakonttorin riksiä. Pankko- nimitys oli välttämätöntä ottaa käyttöön 1789, jolloin valtionvelkakonttori perustettiin, jotta voitiin tehdä ero eri rahalajien välillä. Vuonna 1855 Ruotsin rahayksiköksi määrättiin riikintaaleri, jolloin pankko-nimiset rahat siirtyivät historiaan. Ruotsalaisissa seteleissä ja kolikoissa sana oli kirjoitettu muodossa banco, mutta uudemmassa ruotsinkielessä se kirjoitettiin banko. Suomalaisina vastineina on käytetty sanoja pankko, banko ja joskus myös sanaa bankko. ==Lähteet== * Otavan iso tietosanakirja, Otava 1963 * Uusi tietosanakirja, Tietosanakirja oy 1960 * Sven E. Lindqvist: Numismaattinen sanakirja, Otava 1996 ISBN 951-1-13928-2 Luokka:Euroopan rahayksiköt Luokka:Historialliset rahayksiköt Luokka:Ruotsin taloushistoria
Maailman käsienpesupäivä

Maailman käsienpesupäivä on Yhdistyneiden kansakuntien aloitteesta 15. lokakuuta 2008 ensimmäistä kertaa vietetty vuosipäivä, jonka tarkoituksena on kiinnittää huomio hygieniaan.http://www.unmultimedia.org/radio/english/detail/10928.html Käsienpesulla pyritään ehkäisemään ripulia. Ripuli aiheuttaa noin 500 000 kuolemaa vuosittain Länsi- ja Keski-Afrikassa. Vuosi 2008 oli kansainvälinen sanitaatiovuosi. == Lähteet == Luokka:Yhdistyneiden kansakuntien päivät
Edward Tudor-Pole

Edward Tudor-Pole (s. 6. joulukuuta 1955 Lontoo, Englanti) on brittiläinen muusikko ja näyttelijä, joka esiintyessään on käyttänyt myös nimeä Eddie Tenpole. Tudor-Pole perusti yhtyeensä Tenpole Tudor vuonna 1974. Kuuluisuutta hän sai esiintyessään Sex Pistols -elokuvassa The Great Rock ’n’ Roll Swindle, jossa hän esitti kolme laulua. Hän myös esiintyi jonkin aikaa Sex Pistolsin keulahahmona ennen omaa yhtyettään.Blakey Music - Ed Tudor-Pole Tenpole Tudor teki levysopimuksen Stiff Recordsin kanssa vuonna 1980. Bändi julkaisi kaksi albumia, Eddie, Old Bob, Dick and Gary ja Let the Four Winds Blow sekä kolme hittisingleä. Tudor-Pole on myös näyttelijä ja televisioesiintyjä. Hänet tunnetaan brittiläisen tietovisan Crystal Mazen juontajana ja esiintymisistään Top of the Popsissa. Hän on esiintynyt muun muassa The Rocky Horror Show -musikaalissa, Sid Viciousista ja Nancy Spungenista kertovassa Sid & Nancyssa sekä Peter Sellersin elämässä koomikko Spike Milliganina. == Aiheesta muualla == * == Lähteet == Luokka:Brittiläiset näyttelijät Luokka:Brittiläiset laulajat Luokka:Vuonna 1955 syntyneet Luokka:Elävät henkilöt
Tulin, näin ja soitin

Tulin, näin ja soitin on Juha Vainion toinen varsinainen studioalbumi, ja se julkaistiin vuonna 1975. Kuten vuonna 1972 julkaistulla Viisari värähtää -albumilla, myös tällä albumilla on kappale ”Kaunissaari”. Versio tosin on eri. Albumilta julkaistiin vuonna 1974 single, Tankero-Tango, minkä b-puolella on nimikappale ”Tulin, näin ja soitin”. == Kappaleet == Legendan laulut s. 100 === A-puoli === # # # # # # === B-puoli === # * # # # # # == Tekijätiedot == Muusikot * Reijo Lehtovirta - kapellimestari (A1-A3, A6, B1-B3, B6), huilu (A1, A2, A6, B2), klarinetti (B2), altto- (A6) ja baritonisaksofoni (A3, A4, B1, B2, B4) * Aarno Raninen - kapellimestari (A4, A5, B4, B5), piano (A5, B4, B5) ja urut (A4, B4) * Monica Aspelund - taustalaulu (B5) * Martti Metsäketo - taustalaulu (B5), basso (B6) ja congat (B5) * Unto Haapa-aho - klarinetti (A1, A3, B2) ja tenorisaksofoni (A6, B1, B2) * Paavo Honkanen - alttosaksofoni (B5) * Teuvo Siikasaari - tenorisaksofoni (B5) * Markku Johansson (A3, B1-B3), Leif Källman (A1) ja Tauno Virtanen (A1, B5) - trumpetti * Henry Nyberg - tenoritorvi (A1) * Harry Hellen ja Gösta Möller - tuuba (A1) * Esa Katajavuori - piano (A3, A4, A6, B1-B3), haitari (A2) * Aaro Kurkela - haitari (A5) * Paul Fagerlund - sähköpiano (B6) * Heikki Laurila (A2, A6, B1, B2) ja Nono Söderberg (A4, B4-B6) - kitara * Olle Wiberg - kitara (B3), kitarabanjo (A3) * Erkki Inkinen - viulu (A5) * Erkki Seppä (A3, B3) ja Ilkka Willman (A2, A4-A6, B1, B2, B4, B5) - basso * Tapani "Nappi" Ikonen (A4, B4), Ilpo Kallio - rummut (A1, A3, A6, B1-B3), Matti Oiling (A5, B5, B6) ja tuntematon (A2) * Jorma Katrama, Yrjö Lasonpalo, Arja Loukas, Marjukka Nenonen, Mikko Pesonen, Ahti Pilvi, Seppo Rautasuo, Rauno Salminen, Johan Stenström ja Jorma Ylönen - jouset (B6) == Lähteet == === Kirjalähteet === * === Viitteet === Luokka:Vuoden 1975 albumit Luokka:Juha Vainion albumit
Dinamo-stadion

Dinamo-stadion (, ) on monikäyttöstadion, joka sijaitsee Minskissä Valko- Venäjällä. Tällä hetkellä stadion on pääosin jalkapallokäytössä. Se toimii Valko-Venäjän pääsarjassa pelaavan FK Minskin kotikenttänä. Stadionin kapasiteetti on 36 900. Se rakennettiin alun perin vuonna 1934, mutta toisen maailmansodan aikana stadion tuhoutui ja se jouduttiin rakentamaan uudestaan vuonna 1954. Stadion isännöi Neuvostoliiton vuoden 1980 kesäolympialaisten jalkapalloturnausta. Toinen valko-venäläisseura FK BATE pelasi Mestarien liigan kauden 2008-2009 lohkovaiheen kotiottelut stadionilla. Myös Valko- Venäjän jalkapallomaajoukkue pelaa kotiottelunsa Dinamo-stadionilla. ==Lähteet== ==Aiheesta muualla== *Seuran kotisivut (fcminsk.by) Luokka:Valko- Venäjän jalkapallostadionit Luokka:Minskin urheilu Luokka:Minskin rakennukset ja rakennelmat
Kansi kiinni ja kuulemiin

Kansi kiinni ja kuulemiin on Juha Vainion kolmas studioalbumi, ja se julkaistiin vuonna 1976. Levyltä julkaistiin singlenä kappale nimikappale ”Kansi kiinni ja kuulemiin”, ja sen b-puolella on ”Mä uskon huomispäivään”. Singlestä julkaistiin kaksi versiota, joissa on b-puolesta eri versiot.Legendan laulut s. 109 Kappaleessa ”Jawohl, Jawohl!” on sama sävel kuin Vainion laulussa ”On Suomi kaunis maa”. Laulu aiheutti kuitenkin pahennusta, sillä sen sanoitus ivailee Suomessa vierailevia saksalaisia turisteja. == Kappaleet == Legendan laulut s. 100 === A-puoli === # # # # # # === B-puoli === # * # # # # # == Tekijätiedot == Muusikot * Jaakko Borg - kapellimestari (A1, B1, B5, B6) ja jousikone (A1) * Reijo Lehtovirta - kapellimestari (A2, A5, B4), klarinetti (A5), altto-, (A2, A3, A5, B2) tenori- (A4) ja baritonisaksofoni (A4) * Rauno Lehtinen - kapellimestari (A3, B2), tenorisaksofoni (A2, A3, B2), pulloonpuhallus (A5), jousikone (A3) ja mandoliini (B4) * Paul Fagerlund - kapellimestari (A4), piano (A1), klavinetti (A4) ja syntetisaattori (A4) * Kalevi Nyqvist - kapellimestari ja haitari (A6) * Aarno Raninen - kapellimestari ja urut (B3) * Arto Alaspää (A1, B6) ja Kai Lind (A6) - taustalaulu * Martti Metsäketo - taustalaulu (A1, B6), basso (A1, B1, B6) * Göran Ödner - alttosaksofoni (B5) * Juhani Aaltonen ja Sven Nygård - tenorisaksofoni (B5) * Seppo Paakkunainen - baritonisaksofoni (B5) * Kaj Backlund (B5), Markku Johansson (A6, B1, B6) ja Ossi Runne (B1, B6) - trumpetti * Juhani Aalto (B1, B6) ja Sointu Huuskonen (A1, B1, B6) - pasuuna * Jani Uhlenius - piano (A3, B2), sähköpiano (A5) ja haitari (A5) * Nacke Johansson (B5) ja Raimo Roiha (A4) - piano * Paavo Tiusanen - haitari (B1, B6) * Lasse Luoto (A4, B3), Eero Lupari (A3, A5, B2) ja Raimo Sarkio (A6) - kitara * Heikki Laurila - kitara (A1, A2, B1, B4-B6), buzuki (A1) ja mandoliini (B3) * Pauli Granfelt - mandoliini (A1, A6) ja viulu (A1) * Jari Lappalainen - mandoliini ja viulu (A2, B4) * Erik Lindström (A6), Pekka Sarmanto (A4), Erkki Seppä (B5), Ilkka Willman (A2, B3, B4) ja Heikki "Häkä" Virtanen (A3, A5, B2) - basso * Tapani "Nappi" Ikonen (A2-A5, B2-B4), Ilpo Kallio - rummut (A1, A6, B1, B5, B6) Muut * Ronnie Kranck - äänitys * Juha Vainio - tuotanto * Kari Laakso - valokuvat * Topi Niiranen - kansi == Lähteet == === Kirjallisuuslähteet === * === Viitteet === Luokka:Vuoden 1976 albumit Luokka:Juha Vainion albumit
Virgo (musikaali)

Virgo on suomalainen, vuonna 1997 Tampereen Rollikkahallissa kantaesitetty musikaali. Sen on käsikirjoittanut Heikki Salo ja säveltänyt Costello Hautamäki. Vuonna 1997 musikaalin ohjasi Heikki Paavilainen ja työryhmä koostui 120 työttömästä nuoresta. Musikaalin kappaleet julkaistiin myös cd- levyllä. == Tarina == Virgo on kertomus nuorista ja kahdesta jengistä, joissa nuoret viettävät aikaansa. Nimensä musikaali on saanut toisen jengin, Larppaajien, liveroolipelissä käytettävän Virgo-patsaan mukaan. Toisena jenginä on Rullarit, joiden toiminta pyörii juuri perustetun pikalähettiyrityksen ympärillä. Pikalähettiyrityksen lähetit alkavat tietämättään toimia huumekuriireina, kun rullareiden päällikkö sotkeutuu huumebisnekseen. Virgo käsittelee nuorille tärkeitä asioita: rakastumista, itsenäistymistä, seksuaalisuutta ja päihteitä. Näytelmän nuorilla on kova tarve löytää paikkansa tästä maailmasta. ==Albumi== # # # # # # # # # # # # # == Esityksiä Tampereen jälkeen == Virgoa on esitetty 2000-luvulla koululaisproduktioina ainakin Hauholla ja Kouvolassa. 18. lokakuuta 2008 se toteutettiin Riihimäen Nuorisoteatterissa Suomen Kulttuurirahaston Hämeen rahaston 15 000 euron apurahan turvin. Riihimäen produktion näyttelijät ovat paikallisia harrastajia ja muu työryhmä on teatterialan ammattilaisia. Juvan lukioteatteri esitti Virgo-musikaalia vuoden 2014 tammikuussa. Näyttelijät, tanssijat ja bändi koostuivat Juvan lukion opiskelijoista. Lisäksi lukiolaisia toimi lavastajan, puvustajien, kampaajan ja maskeeraajan avustajina. Tampere- talossa järjestettiin Virgon 20-vuotissyntymäpäiväjuhlat 19. marraskuuta 2017 eli tasan 20 vuotta ensi-illan jälkeen. Juhlissa esitettiin katkelmia musikaalista ja muisteltiin projektia. ==Lähteet== Luokka:Suomalaiset musikaalit
Riihimäen Nuorisoteatteri

Riihimäen Nuorisoteatteri on 1991 perustettu laajaa taiteen perusopetusta antava teatterioppilaitos. Teatteri toimii Kino Sammossa, 1917 rakennetussa elokuvateatterissa, aivan Riihimäen keskustassa. Tämän lisäksi Nuorisoteatterilla on harjoitus- ja esitystiloja Riihimäellä Kauppakeskus Majakan 3. kerroksessa sekä Verstaalla Junailijankadulla. Nuorisoteatteri antaa opetusta Riihimäen lisäksi Hyvinkäällä, Lopella ja Hausjärvellä. Oppilaita teatterissa on noin 600 ja se tekee vuosittain noin kaksikymmentä esitystä ensi-iltaan. Lisäksi teatterissa tuotetaan pienempiä esityksiä muun muassa kirjaston satuhuoneeseen. == Rehtori == Riihimäen Nuorisoteatterin toiminnasta vastaa rehtori. Vuodesta 2023 lähtien tehtävästä on huolehtinut Timo Raita. Rehtorin työnkuvaan kuuluu teatterin taiteellisesta ja pedagogisesta toiminnasta vastaaminen ja sen organisointi ja kehittäminen, hallinnolliset tehtävät sekä Kino Sammon käyttöpäällikön tehtävät. == Ohjaaja == Nuorisoteatterissa on useita tuntiopettajia- ja ohjaajia. Ohjaajat vastaavat ryhmien ohjauksesta. == Lähteet == == Aiheesta muualla == *Riihimäen Nuorisoteatterin kotisivut Luokka:Harrastajateatterit Luokka:Riihimäen kulttuuri
Arimaa

Arimaa voi tarkoittaa seuraavia: * Arimaa, strateginen lautapeli * Arimaa (myös: Arima), kartano ja kulmakunta Nummi-Pusulassa * Arimaa (myös: Arima, Arimajärvi), järvi Nummi-Pusulan ja Someron rajalla ==Katso myös== * Arima
Ranskan Itä-Intian kauppakomppania

Ranskan Itä-Intian kauppakomppania ( tai Compagnie française pour le commerce des Indes orientales) oli vuonna 1664 perustettu yhtiö . Yhtiön tarkoituksena oli kilpailla Englannin Itä-Intian kauppakomppaniaa ja Hollannin Itä-Intian kauppakomppaniaa vastaan. Ensimmäinen ranskalainen kauppakomppania Itä-Intiaan lähti vuonna 1603. Komppania onnistui perustamaan satamia Réunioniin ja Mauritiukselle. Se sai vuonna 1719 asemia myös Intiasta. Ranskalaiset lisäsivät vaikutusvaltaansa Intiassa muodostamalla liittoja Etelä-Intian ruhtinaiden kanssa. Kauppakomppaniasta ei koskaan tullut voittoa tuottavaa yritystä ja se lakkautettiin vuonna 1769. Compagnie de Chine oli joitakin vuosia osa tätä komppaniaa 1600-luvulla. == Lähteet == == Aiheesta muualla == Luokka:Intian historia Luokka:Kauppakomppaniat Luokka:Ranskan historia
Arima

Arima voi tarkoittaa seuraavia: ==Henkilöitä== * Donna Arima (o. s. Wainikainen, 1934–2020), suomalainen iskelmä- ja jazzlaulaja * Haruo Arima, japanilainen jalkapalloilija * Keitaro Arima (s. 1969), japanilainen sarjakuvapiirtäjä * Kō Arima (s. 1917), japanilainen jalkapalloilija * Onni W. Arima (1865–1910), suomalainen toimittaja ja kirjailija * Tony Arima (1961–2005), suomalainen jääkiekkoilija * Arima Toyouji, sotapäällikkö Japanissa 1600-luvulla ==Paikkoja== * Arima, kaupunki Trinidadissa ja Tobagossa * Ariman lasitehdas, entinen lasitehdas Arimaalla Nummi-Pusulassa. * Arimajärvi, Nummi-Pusulan ja Someron rajalla sijaitsevasta Arimaa-järvestä joskus käytetty rinnakkaisnimi * Arima, Arimaan kartanosta ja kulmakunnasta Nummi-Pusulassa joskus käytetty rinnakkaisnimi ==Muita== * ARIMA, autoregressiivinen integroiva liikkuvan tai liukuvan keskiarvon malli aikasarja-analyysissa * Arima Communication Corporation, taiwanilainen telekommunikaatioyhtiö ==Katso myös== * Arimaa
Royal Charleroi SC

R. Charleroi SC on jalkapalloseura Charleroin kaupungista Belgiasta. Se pelaa maansa korkeimmalla sarjatasolla Jupiler Pro Leaguessa. ==Aiheesta muualla== *Seuran virallinen sivusto Luokka:Belgialaiset jalkapalloseurat
Suitian ruukki

Suitian ruukki (myös Nybyn ruukki) oli Suomen ensimmäinen rautaruukki. Laamanni Erik Flemingin Suitian kartanon maille perustama ruukki sijaitsi Siuntion Tupalan kylässä, ja toimi 1530-luvulta, mahdollisesti vuodesta 1530 vuoteen 1558. Ruukki käytti raaka-aineenaan Ojamon rautakaivoksesta tuotua malmia. Ruukin jäänteet löydettiin joulukuussa 2007. Vuonna 2020 Siuntion Uudenkylän kylästä (Tupala-Nyby), Kivikoskenpuron varrelta löydettiin toinen 1500-luvun masuuni, joka on mahdollisesti kuulunut Suitian ruukkiin. Paikalla ei enää ole juurikaan näkyviä rakenteita, sillä myöhemmin paikalle rakennettiin suuri mylly, joka myös on sittemmin purettu. Puron varrella on havaittavissa masuunikuonaa sekä hiilikasan pohja. Museovirasto on määritellyt myös Tupala-Nybyn masuunipaikan kiinteäksi muinaisjäännökseksi, ja täten se on suojeltu. Tupalasta rauta vietiin todennäköisesti niin ikään Suitian kartanoon kuuluneeseen Kvarnbyhyn, jossa sitä jalostettiin edelleen. ==Lähteet== Luokka:Siuntion historia Luokka:Suomen ruukit Luokka:Suomen entiset rakennukset ja rakennelmat Luokka:Suomen teollisuushistoria
Ćevapčići

Ćevapčići tai ćevapi on Balkanilla suosittu maustetusta jauhelihasta valmistettu pitkänmallinen lihapyörykkää muistuttava ruokalaji. Sitä voi tarjota esimerkiksi perunoiden tai leivän kera. Viininmaistajaisissa se toimii myös pikkusuolaisen tavoin. Ruokalajin nimi ćevapčići on monikon diminutiivi sanasta ćevap, joka tulee turkin sanasta kebap ja edelleen arabian sanasta käbāb.http://hjp.znanje.hr/index.php?show=search_by_id&id;=f1phXxI%3D&keyword;=%C4%87evap Ruokalajin romanialainen variaatio on mititei. ==Lähteet== ==Aiheesta muualla== *http://www.keittotaito.com/cevap Luokka:Liharuoat
Charles Matthew Newton White

Charles Matthew Newton White (30. elokuuta 1914 Preston, Lancashire – 7. syyskuuta 1978 Oxford) oli englantilainen lintutieteilijä. Charles White opiskeli Preston Grammar Schoolissa ja Balliol Collegessa Oxfordin yliopistossa, missä hän kirjoitti gradunsa klassisesta kirjallisuudesta ja oikeustieteestä. Hänet palkattiin Pohjois-Rhodesian siirtomaahallinnon viranomaiseksi 1938 ja hän teki pääasiallisen työnsä aluevirkailijana Luoteis- Provinssissa. Whitellä oli erinomainen kielipää, ja hän oppi nopeasti paikalliset lunda- ja luvalekielet sekä portugalin. Tämän ansiosta hän sai vastaanottaa useita luottamustehtäviä sekä paikallishallinnossa että valtionhallinnossa. Hän toimi muun muassa Sambian maaoikeuskomissiossa 1965–1967. Vuonna 1966 hän raportoi UNESCOlle Sambian maaoikeudesta ja sen hallinnosta. White vetäytyi kotimaakuntaansa vuonna 1970. Hän julkaisi noin 70 kirjoitusta Afrikan antropologisista ja kieliopillisista ongelmista. Kirjoituksia ilmestyi muun muassa African Social Research ja Journal of African Law nimisissä lehdissä. White oli myös ornitologi. Hän liittyi British Ornithologists' Unioniin (BOU) 1934 ja tutki, ainakin kirjallisuuden ja museoiden avulla, muun muassa Australian, Ecuadorin ja Kreetan linnustoa. Kreetalla hän vietti pari kuukautta vuonna 1936. Vuonna 1949 White julkaisi, yhdessä J.M. Winterbottomin kanssa, luettelon Sambian Luoteisterritorion linnustosta. Vuosina 1960–1962 ilmestyi luettelo Etiopian Sylvia-suvuista, ja 1961–1965 luettelo muista Etiopian linnuista. White nimesi linnuista muutamia alalajeja, muun muassa etiopianhaarapääskyn alalajin amadoni. == Lähteet == * Wiley InterScience White, Charles Matthew Newton
Leo Lehtonen

Leo Lehtonen (13. marraskuuta 1916 Hausjärvi – 12. lokakuuta 2002 Helsinki)Leena Pallari: Ornitologi puolusti kauan Vanhankaupunginlahtea – Filosofian tohtori Leo Lehtonen (maksullinen artikkeli) Helsingin Sanomat 2.11.2002. Viitattu 6.7.2018. oli suomalainen biologi, opettaja ja lintutieteilijä. Leo Lehtosen isä Väinö Lehtonen toimi rehumestarina Helsingin Korkeasaaren eläintarhassa. Lehtonen kirjoitti ylioppilaaksi Lapinpuiston yhteislyseosta vuonna 1938 ja opiskeli eläintiedettä. Toinen maailmansota katkaisi hänen opintonsa ja hän palveli talvi- ja jatkosodassa, viimeksi pioneerijoukkojen luutnanttina. Hän valmistui 1940-luvun loppupuolella filosofian maisteriksi ja opetti 30 vuotta biologiaa ja maantietoa Lauttasaaren yhteiskoulussa, josta jäi eläkkeelle vuonna 1977. Hän väitteli filosofian tohtoriksi vuonna 1971 kuikan pesinnästä. Lehtonen oli tuottelias tietokirjailija, joka innosti kirjoillaan ja lehtiartikkeleillaan nuoria lintujen ja luonnon tarkkailuun. Jo jatkosodan aikana Lehtonen kirjoitti Vienan Karjalan linnustosta. Lehtosen lintukirjat olivat 1950- ja 1960-luvuilla tärkeitä lintuharrastuksen popularisoijia Suomessa. Lehtonen oli voimakas luonnonsuojelija, ja työ Helsingin Vanhankaupunginlahden suojelemiseksi oli hänen elämäntehtävänsä. Hänen vuonna 1945 julkaisemansa teos Lintuparatiisi pääkaupungin liepeillä oli ensimmäinen merkittävä kannanotto Vanhankaupunginlahden suojelemiseksi, mikä toteutui vuosikymmeniä myöhemmin. Myös Lehtosen kesäpaikka Suonteenjärvi oli hänelle läheinen. == Teoksia == * Lintuparatiisi pääkaupungin liepeillä. 1945. * Lintujen elämänpiiri, yhdessä Kalevi Raitasuon kanssa. 1953. * Lintuja tuntureilla, yhdessä Raitasuon kanssa. 1954. * Jokamiehen lintukirja. 1955. * Laulava lintukirja, yhdessä Juhani Paatelan kanssa. 1963. * Rantamökin eläimiä, 1975 * Suomalainen metsästysgangsterismi, 1982. * Helsingin lintuparatiisi : Vanhankaupunginlahti-Viikki, 1998. * Balladi erämaajärvestä, WSOY 2001. == Lähteet == * Södersved, Jan ym. (toim.): Linnut luonnossa. Weilin+Göös, 2008. ISBN 978-951-0-31885-0. ===Viitteet=== == Aiheesta muualla == * Leo Lehtonen : Satamiemme lokit, Helsingin Sanomat, 09.05.1937, nro 122, s. 34, Kansalliskirjaston digitaaliset aineistot Luokka:Suomalaiset ornitologit Luokka:Suomalaiset tietokirjailijat Luokka:Suomalaiset opettajat Luokka:Vuonna 1916 syntyneet Luokka:Vuonna 2002 kuolleet
Koronis

pienoiskuva|upright=0.9|Apollon ja Koronis, Daniel de La Feuille Koronis (, ”korppi”; ) oli kreikkalaisessa mytologiassa lapiittien kuninkaan Flegyaan tytär. Hän oli Apollonin rakastettu ja lääketieteen jumalan Asklepioksen äiti. Apollon liehitteli Koronista ja lähetti hänen vartijakseen valkoisen korpin. Kun Koronis oli jo raskaana Apollonille, hän kuitenkin rakastui kuningas Iskhykseen, Elatoksen poikaan. Korppi antoi kuitenkin lemmenseikkailun ilmi Apollonille.Hyginus: Fabulae ccii (engl. käännös).Hyginus: Astronomica ii.40 (engl. käännös). Apollon raivostui korpille siitä, ettei tämä ollut sulkenut silmiään, ja tuomitsi linnun olemaan ikuisesti musta. Lisäksi hän valitti sisarelleen Artemiille Koroniksen uskottomuudesta. Artemis tällöin ampui viinillisen nuolia Koronikseen surmaten tämän. Kun Koroniin ruumis oli aseteltu roviolle poltettavaksi, Apollon alkoi tuntea katumusta mustasukkaisuudestaan ja Artemiin teosta. Kukaan ei kuitenkaan voinut tehdä Koroniin hyväksi enää mitään, mutta Apollon – toisen version mukaan HermesPausanias: Periegesis tes Hellados ('Kreikan kuvaus') 2.26.6 (engl. käännös). – leikkasi syntymättömän lapsen irti äitinsä kohdusta. Näin Asklepios pelastui ja hänet kasvatti kentauri Kheiron, joka opetti hänelle parantamisen taidon.Ovidius: Muodonmuutoksia ii.532–632 (engl.käännös).Apollodoros: Bibliotheke ('Kirjasto') 3.10.3 (engl. käännös). == Muista saman nimisiä hahmoja == * Koronis, Fokiin kuningas Koronaioksen tytär, joka pakeni Poseidonin lähentelyä ja jonka Pallas Athene muutti korpiksi. * Koronis, yksi hyadeistaHyginus: Fabulae clxxxii (engl. käännös). == Lähteet == == Aiheesta muualla == Luokka:Kreikkalainen mytologia
Lymykertut

Lymykertut (Megalurulus) on sirkkalintujen heimoon kuuluva varpuslintusuku, Oseaniasta. Aikaisemmin suku luettiin kerttujen heimoon. Lymykerttuihin kuuluu BirdLifen mukaan neljä lajia. == Lajit == * Lymykerttu Megalurulus rufus * Punanaamakerttu Megalurulus rubiginosus * Tiheikkökerttu Megalurulus whitneyi * Uudenkaledoniankerttu Megalurulus mariae ==Lähteet== == Aiheesta muualla == *ITIS: Megalurulus Luokka:Sirkkalinnut
Kalevi Raitasuo

Kauko Kalevi Raitasuo (Roos) (20. huhtikuuta 1919 Kaavi – 1. toukokuuta 1988) oli suomalainen metsänhoitaja ja lintutieteilijä. ==Henkilöhistoria== Raitasuon vanhemmat olivat metsätyönjohtaja Edvard Eljas Roos ja Johanna Maria Amnell ja puoliso vuodesta 1944 ekonomi Karin Anderson. Hän suoritti metsänhoitotutkinnon 1943 ja virkatutkinnon 1945. Raitasuo toimi metsänhoitolautakuntien metsänhoitajien toimikunnassa, joka päätti esittää Yksityismetsätalouden Metsänhoitajat - Enskilda Skogbrukets Forstmästare ry -nimisen yhdistyksen perustamista vuonna 1955. Hän toimi vuonna 1960 perustetun Metsänparannusmetsänhoitajat ry:n ensimmäisenä puheenjohtajana.Samassa veneessä Yksityismetsätalouden Metsänhoitajat – Enskilda Skogsbrukets Forstmästare r.y. Raitasuo retkeili jo pikkupoikana Helsingin ympäristön lintupaikoilla ja hänen parhaaksi retkikumppanikseen tuli Leo Lehtonen. Raitasuo piirsi ja valokuvasi erinomaisesti. == Teoksia == Raitasuo julkaisi useita kirjoja, samoin kuin tieteellisiä tiedonantoja sekä lehtiartikkeleita: * Käytännön lintuopas. Otava. 1948. * Lintujen elämänpiiri, yhdessä Leo Lehtosen kanssa. WSOY. 1953. * Lintuja tuntureilla, yhdessä Leo Lehtosen kanssa. WSOY. 1954. * Elämää vaistojen varassa. 1963. * Kultakukon vuosi, metsäfasaanin elämää keväästä talveen. Otava. 1977. == Lähteet == * Södersved, Jan ym. (toim.): Linnut luonnossa. Weilin+Göös, 2008. ISBN 978-951-0-31885-0. ===Viitteet=== Luokka:Suomalaiset metsänhoitajat Luokka:Suomalaiset ornitologit Luokka:Vuonna 1919 syntyneet Luokka:Vuonna 1988 kuolleet
Tanskan Itä-Intian kauppakomppania

Tanskan Itä-Intian kauppakomppania () oli tanskalainen kauppakomppania, joka kävi kauppaa Intiassa. Kauppakomppania perustettiin 1616 ja sen päämääränä oli käydä kauppaa Intiassa. Komppanian päämaja oli Tranquebarin kaupungissa ollut Dansborgin linnoitus. Komppania lakkautettiin vuonna 1729 ja sen tilalle tuli Aasian kauppakompania (Asiatisk Kompagni). Sekin menetti asemansa vuonna 1772, kun Tanskan valtio otti haltuunsa sen alaiset siirtokunnat ja niistä muodostettiin Tanskan Intian kruununsiirtomaa. == Lähteet == Luokka:Tanskan historia Luokka:Intian historia Luokka:Kauppakomppaniat
Supperheads

Supperheads oli suomalainen yhtye. Se nousi vuonna 1996 brittipop-trendin aallonharjalla Suomen hittilistoille ja keikkaili aktiivisesti aina vuoden 2001 loppuun saakka. Basisti-sanoittaja Kimmo Valtanen on tullut sittemmin tunnetuksi Suomen Sony BMG:n ja Universal Music Groupin toimitusjohtajana. == Jäsenet == * Tuomas Aarnio – komppikitara/koskettimet, sävellys * Petteri Kankkunen – komppikitara/koskettimet * Kristian Keinänen – rummut, lyömäsoittimet * Juha-Pekka Koivuranta – laulu * Veli-Matti Pirilä – soolokitara * Kimmo Valtanen – basso, sanoitukset == Julkaisut == === Albumit === * Breakfast (1995) * Lunch (1996) * Dinner (1997) * Supperheads (1999) * Northernplayalistic (2001) === EP:t ja singlet === * My Time (1993) * Candybrunch (EP, 1994) * Cucumber (1994) * Life's Just A Picnic (EP, 1995) * Bunny (1995) * Happy Ever After (1996) * Coffee Girl / Low (1996) * Umbrella Song (1997) * Snoopy (1997) * King Kong Gang / Lunar Orbiter (1999) * The Finland Odor Sampler (1999) * Devil In Disguise (2000) * Mad About The Girl (2001) * Wasted With You (2001) ===Muilla julkaisuilla === * Kimi Räikkönen Formula Dance Hits (2008) * Sivulliset - valikoima suomalaista vaihtoehtorockia 1985-2000 (2005) * Finnish Music at MIDEM 2002 (2002) * Levottomat - Soundtrack (2001) * Guitarmania (1995) Lisäksi yhtye on julkaissut joukon musiikkivideoita yhteistyössä "hoviohjaajansa" Pete Riskin kanssa. == Lähteet == Luokka:Suomalaiset yhtyeet
FCV Dender EH

FCV Dender EH on belgialainen jalkapalloseura, jonka kotikaupunki on Denderleeuw. Seura perustettiin vuonna 2005 FC Denderleeuwin, Verbroedering Denderhoutemin ja Eendracht Hekelgemin fuusioseurana. Sen kotikenttä on Florent Beeckmanstadion, jolle mahtuu 8 157 ihmistä. Seuran puheenjohtajana toimii Patrick De Doncker. == Historia == FC Denderleeuw perustettiin vuonna 1952 ja rekisteröitiin Belgian jalkapalloliittoon vuotta myöhemmin. Se pääsi Jupiler Pro Leaguen karsintaan vuonna 1996, muttei päässyt pääsarjaan saakka. Seura pääsi myös seuraavalla kaudella karsintaan, mutta nousu epäonnistui jälleen. Vuonna 2001 FC Denderleeuw yhdistyi Eendracht Hekelgemin kanssa. Uusi yhdistyminen tapahtui 2005, kun Verbroederin Denderhoutem tuli mukaan seuraan ja se sai nykyisen muotonsa ja nimensä. Heti perustamisensa jälkeen Dender voitti kaksi sarjatasoa putkeen ja nousi kaudeksi 2008–2009 pääsarjatasolle, josta putosi yhden kauden jälkeen toiseksi korkeimmalle sarjatasolle. == Aiheesta muualla == * Seuran sivusto Dender Luokka:Vuonna 2005 perustetut urheiluseurat
Dub Jones (amerikkalaisen jalkapallon pelaaja)

William Augustus ”Dub” Jones (29. joulukuuta 1924 – 2. marraskuuta 2024https://www.tigerrag.com/dub-jones-one-of-oldest-nfl-and-lsu-players-dies- at-age-99/) oli yhdysvaltalainen amerikkalaisen jalkapallon pelaaja. Hänen yliopistoinaan olivat Tulane ja Louisiana State. Hänet varasi vuoden 1946 varaustilaisuudessa Chicago Cardinals. Pisimpään hän pelasi ammattilaisuransa aikana Cleveland Brownsissa, jossa hän oli vuosina 1948–1955. Hän osallistui Pro Bowliin vuosina 1951 ja 1952.Pro-football-reference.com Myös Dub Jonesin poika Bert Jones on pelannut ammattilaisena.Hickofsports.com Helmethut.com == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 1924 syntyneet Luokka:Vuonna 2024 kuolleet
Dub Jones

Dub Jones voi viitata seuraaviin henkilöihin: * Dub Jones (1924–2024), amerikkalaisen jalkapallon pelaaja. * Dub Jones (1928–2000), laulaja.
QB 18A

QB 18A on taittuvapiippuinen ilmakivääri. Kiväärissä on automaattivarmistin. QB 18A on varustettu kiikaritähtäimellä. Aseen laukaisuvastus on 10-25 N. QB 18A:n alkuperäisversio on QB 18, joka on 30 millimetriä A-versiota lyhyempi. Luokka:Ilmakiväärit
Dub Jones (laulaja)

Will "Dub" Jones (14. toukokuuta 1928 – 16. tammikuuta 2000) oli yhdysvaltalainen laulaja. Hän oli jäsenenä The Coasters -kokoonpanossa ja lauloi muun muassa sen hiteillä "Yakety Yak", "Charlie Brown" ja "Along Came Jones". Jo ennen liittymistään The Coastersiin vuonna 1958 hän oli kuulunut The Cadetsiin ja levyttänyt sen kanssa hitin "Stranded in the Jungle" (1956). Jones oli kotoisin Shreveportista, Louisianasta. Hän pääsi The Coastersin kanssa Rock and Roll Hall of Fameen vuonna 1987.http://www.rockhall.com/inductee/the-coasters Hän sairasti diabetesta ja kuoli Long Beachillä 71-vuotiaana.http://elvispelvis.com/dubjones.htm == Lähteet == Jones, Dub Jones, Dub Jones, Dub
Norman Sylla

Norman Sylla (s. 27. syyskuuta 1982 Pariisi) on ranskalais-guinealainen jalkapalloilija, pelipaikaltaan hyökkääjä. Hän edusti Belgian Jupiler Pro Leaguessa FCV Denderiä, Turkin Superliigassa Denizlisporia ja alemmilla sarjatasoilla useita eri joukkueita. Sylla on pelannut Guinean maajoukkueessa. Sylla on jalkapalloilija Olivier Dacourtin lanko. == Lähteet == Luokka:Ranskalaiset jalkapalloilijat Luokka:Vuonna 1982 syntyneet Luokka:Elävät henkilöt
Melior (pistooli)

Melior on eräs belgialaisen Robar & co - aseyhtiön tuotemerkeistä. .22 LR, 6,35 Browning, 7,65 Browning ja 9 mm Browning court kaliiperisina kolmena eri malliversiona valmistettujen Melior -pistoolien rakenne muistuttaa John Moses Browningin FN -yhtiölle suunnittelemia FN M1905 ja M1910 pistooleja. ==Lähteet== == Aiheesta muualla == *Robar (Mre liègeoise, Robar L. & co). *Melior Pistol 7.65mm Luokka:Pistoolit
William Richard Mead

William Richard Mead (William R. Mead, "Bill" Mead, 29. heinäkuuta 1915 Aylesbury, Britannia – 20. heinäkuuta 2014 Buckinghamshire, Britannia) oli brittiläinen maantieteilijä. Mead toimi maantieteen professorina University College Londonissa vuosina 1966-1981 ja oli myös maantieteen laitoksen esimies. Meadin tutkimuksellisen kiinnostuksen kohteina olivat Skandinavian maat ja etenkin Suomi.Jukka-Pekka Lappalainen, Suomen maantieteen sinnikäs tutkija, Helsingin Sanomat 10.8.2014 sivu C 33 Meadille myönnettiin vuonna 2003 Turun yliopiston kunniatohtorin arvo "tunnustuksena hänen pitkästä ja edelleen aktiivisena jatkuvasta työstään suomalaisen maantieteen tutkimuksen edistämiseksi ja anglosuomalaisen tieteellisen yhteistyön kehittämiseksi". Mead jatkoi tieteellistä työskentelyä korkeaan ikään. Pohjoismaisten maantieteilijöiden konferenssissa Turussa 8.–11.6.2009 hän piti konferenssin päätöspuheen ja vuonna 2014 hän julkaisi suomalaisen tutkimusmatkailijan Pehr Kalmin Lontoon päiväkirjan englanniksi. ==Lähteet== ==Kirjallisuutta== * * * ==Aiheesta muualla== * IGU Channel: History of Geographic Thought: Professor William R. Mead * Kuvagalleria pohjoismaisten maantieteilijöiden konferenssista Turussa 8.–11.6. 2009 Luokka:Brittiläiset maantieteilijät Luokka:Vuonna 1915 syntyneet Luokka:Vuonna 2014 kuolleet
Jumaluuskompleksi

Jumaluuskompleksi on mielentila, jossa henkilö uskoo, että hänellä on yliluonnollisia voimia tai jumalallisia kykyjä. Tällainen henkilö usein uskoo olevansa yhteiskunnan sääntöjen yläpuolella ja ansaitsevansa erikoista huomiota. Leimallisia piirteitä ihmisissä, jotka potevat jumalakompleksia, ovat itsekeskeisyys, manipulatiivuus, välinpitämättömyys ja empatian puute. == Katso myös == * Narsistinen persoonallisuushäiriö * Jerusalem-syndrooma ==Aiheesta muualla== * McLemee.com - 'The Shrink with a God Complex' Ronald Hayman Newsday, (April 22, 2001) * News-Service.Stanford.edu - 'Did Caligula have a God complex? Stanford, Oxford archaeologists find evidence that depraved tyrant annexed sacred temple', John Sanford (September 10, 2003) Luokka:Psykologia pt:Complexo de Messias